**Dato :** 18. september 2018  
**Sagsnr. :** 400. 143-45 LFA/bss

**R E F E R A T**

af ekstraordinær generalforsamling i Ejerforeningen Nordstrand.

**Mødetid : Tirsdag, den 18. september 2018 kl. 19.00**

**Mødested : Gildesalen på Nordstrand**

**Referent : Lars Fogh-Andersen**

**-o-o-o-o-o-o-o-o-o-o-**

**1. Valg af dirigent.**

Formanden Henrik Carlsen bød velkommen og foreslog, at administrator advokat Lars Fogh-Andersen valgtes til dirigent. Ejerforeningsmedlem Anne Lindtoft blev tillige foreslået. Der blev herefter gennemført afstemning, og advokat Lars Fogh-Andersen blev valgt som dirigent.

Dirigenten konstaterede herefter, at den ekstraordinære generalforsamling var lovligt indvarslet i henhold til den specielle vedtægtsbestemmelse i vedtægternes §5, jfr. § 12, hvorefter en ekstraordinær generalforsamling som den aktuelle afholdes inden 14 dage efter den forrige generalforsamling, der afholdtes den 5. september 2018.

44 var fremmødt eller repræsenteret med et samlet fordelingstal på 3.560.

Der fremkom forslag om skriftlig afstemning om låneoptagelsen, hvilket dirigenten afviste.

**2. Bestyrelsens forslag til låneoptagelse til brug for trapperenovering.**

Dirigenten redegjorde for forslaget, der indebar en låneoptagelse på kr. 750.000,00 til delvis finansiering af opgangsrenovering i overensstemmelse med det tidligere oplyste.

Forslaget blev på ny debatteret mellem generalforsamlingsdeltagerne, og dirigenten kunne i sin egenskab af administrator på forespørgsel bekræfte, at de enkelte ejere i overensstemmelse med vedtægterne og tidligere praksis i foreningen ville få mulighed for at foretage delindfrielse af deres forholdsmæssige andel af lånet, i det omfang låneoptagelsen blev gyldigt endeligt vedtaget på generalforsamlingen.

Forslaget blev herefter sat til afstemning, og forslaget blev vedtaget med 3.211 stemmer (39 ejere) for, 279 (4 ejere) stemmer i mod, mens 70 (1 ejer) stemmer undlod at deltage i afstemningen.

Dirigenten konstaterede, at forslaget om låneoptagelse nu var gyldigt vedtaget i overensstemmelse med vedtægterne, idet mere end 2/3 af de på generalforsamlingen repræsenterede stemmer havde stemt for forslaget.

Dirigenten takkede generalforsamlingsdeltagerne for en livlig debat og erklærede den ekstraordinære generalforsamling for afsluttet.

Som dirigent og referent:

\_\_\_\_\_\_\_\_\_\_\_\_\_\_\_\_\_\_\_\_\_\_

Lars Fogh-Andersen